stanford-oval/wikipedia huggingface dataset:
Muikkuvestivaalit
Viimevuosien ohjelmaa

2024 Aikakone, Sokka Irti-kuoro, Hevisaurus, Wannabe Swedish Chips, Markus Petsalo, Trio Muikkurysä, arpajaiset ja Wanhojen ajoneuvojen ohiajo
2023 Jannika B, Matsi Laulumies, Trio Korkeelta ja Kovvoo, Netta Skog, Rockin´n Sees, Wanhojen ajoneuvojen ohiajo ja Muikkarijuna
2022 Irina, Heidi Kyrö ja Piela, Ihanat naiset rannalla-yhtye, Wanhojen ajoneuvojen kokoontuminen, Pielaveden yrittäjät ry:n huutokauppa ja lasten alue, Pielavesi-teatteri
2021 Muikkarijuna - ei varsinaista tapahtumaa koronarajoitusten vuoksi
2020 Lahjakorttimuikkarit - ei varsinaista tapahtumaa koronarajoitusten vuoksi
2019 Jukka Poika
2018 Peer Günt
2017 Waldo´s People
2016 Yö
2015 Lauri Tähkä
2014 Ilkka Alanko ja Neljä Ruusua, Katutaiteilijat, juontaja Jamppa Kääriäinen
2013 Vesterinen yhtyeineen ja Olavi Uusivirta, juontaja Matti Rönkkö Pielaveden Yrittäjät ry
2012 Dingo, Matti Esko, juontaja VP Lehto
2011 Kuumalinja, Uniikki&Mikael Gabriel,juontaja Kari Salmelainen
2010 Virve Rosti ja menneisyyden vangit, Herra Heinämäen Lato-orkeseteri, juontajina Marjatta Miettinen ja Jamppa Kääriäinen
Aiheesta muualla

http://muikkuvestivaalit.fi
https://pielavesi.fi/tapahtumat/
https://www.facebook.com/muikkuvestivaalit
Monterey (Kalifornia)

| Monterey |
| --- | --- |
 Montereyn satamaa ja keskustaa.
 lippu
 Montereyn kaupungin sijainti Montereyn piirikunnan kartalla.
 Monterey
 Koordinaatit: 36°36′N, 121°53′W 
Valtio:  Yhdysvallat
Osavaltio:  Kalifornia
Piirikunta:  Monterey
Väkiluku (2010):  27 810
 
 www.monterey.org 
Infobox OKVirheellinen NIMI-arvo: 
Monterey on kaupunki Yhdysvaltojen Kalifornian osavaltion rannikolla Montereyn piirikunnassa San Franciscon eteläpuolella. Aikanaan kaupunki oli espanjalaisen ja meksikolaisen Kalifornian hallinnollinen keskus. 1940-luvulle saakka kaupunki oli merkittävä sardiiniteollisuuden keskus ja nykyisin sen talouden kulmakiven muodostaa matkailu. Montereyn asukasluku oli vuoden 2010 väestönlaskennan mukaan 27 810.
Maantiede

Monterey sijaitsee Kalifornian osavaltion Montereyn piirikunnassa Montereynlahden eteläosan niemimaalla. Matkaa Montereystä San Franciscoon pohjoisessa on noin 135 kilometriä. Los Angeles sijaitsee puolestaan noin 555 kilometriä Montereystä etelään. Montereyn niemimaata rajaavat Montereynlahti pohjoisessa, Tyynimeri lännessä ja Carmelinlahti etelässä. Kaupunki on lähellä useita siirroksia, jotka voivat aiheuttaa maanjäristyksiä. Montereynlahden Monterey Bay National Marine Sanctuary-suojelualue käsittää syvänteen, jolla tavataan yli 30 eri nisäkäslajia, yli 300 eri kalalajia ja lähes 100 lintulajia.
Kesät Montereyn seudulla ovat tavallisesti viileitä ja kuivia. Lämpimin kausi kestää heinäkuusta lokakuuhun. Sateisin aika vallitsee marraskuun ja huhtikuun välillä. Sumut ovat tyypillisiä kesäaamuisin ja iltaisin. Sumua aiheuttaa valtameren kylmä vesi.
Historia

Intiaanit lienevät asuttaneet nykyisen Montereyn aluetta jo tuhansia vuosia. Eurooppalaisten saapuessa alettua asuttivat ohlonet, jotka harjoittivat metsästystä, kalastusta ja keräilyä. Alueelta tunnetaan useita intiaanien jälkeensä jättämiä kyliä. Ensimmäinen eurooppalainen tutkimusmatkailija alueella oli portugalilainen Juan Rodríguez Cabrillo vuonna 1542, joka ei kuitenkaan noussut maihin Montereyssä. Ensimmäinen paikalla maissa käynyt oli espanjalainen Sebastián Vizcaíno  vuonna 1602. Viscaino nimesi paikan espanjalaisen kreivi de Monte Reyn mukaan, joka tuolloin toimi espanjalaisten hallitseman Meksikon varakuninkaana. Gaspar de Portolá perusti paikalle presidion eli sotilasaseman vuonna 1770 ja seuraavana vuonna Junípero Serra perusti San Carlos Borroméon lähetysaseman. Vuonna 1775 paikasta tehtiin espanjalaisen Kalifornian pääkaupunki. Varhaiset asukkaat olivat lähinnä sotilasaseman varusmiehiä ja heidän perheitään. Argentiinalainen Hippolyte Bouchar hävitti paikkakuntaa hyökkäyksessään vuonna 1818, mutta kaupunki kasvoi tästä huolimatta lopulta myös presidion ulkopuolelle. Meksiko itsenäistyi vuonna 1822 ja Montereystä tuli meksikolaisen Kalifornian pääkaupunki.
Monterey oli Meksikon Kalifornian pääasiallinen tuontisatama. Kauppaa paikalla käytiin brittiläisten ja yhdysvaltalaisten laivojen kanssa. Vuonna 1827 perustettiin tulliasema ja kaupankäynti houkutteli myös yhdysvaltalaisia siirtolaisia. Meksikon–Yhdysvaltain sodan syttymisen jälkeen heinäkuussa 1846 John Drake Sloatin komentama laiva saapui Montereyn satamaan. Hänen joukkonsa nousivat maihin ja paikalle nostettiin Yhdysvaltojen lippu. Monterey oli kukistunut ilman vastarintaa ja sodan päättäneellä Guadalupe-Hidalgon rauhalla alue luovutettiin Yhdysvalloille. Vuonna 1849 joukko kalifornialaisia kokoontui Montereyn Colton Hallilla, jossa uudelle territoriolle laadittiin perustuslaki. Seuraavana vuonna Yhdysvaltain kongressi teki Kaliforniasta Yhdysvaltojen 31. osavaltion. San Josésta tuli osavaltion uusi pääkaupunki ja Montereyn piirikunnan keskus siirrettiin vuonna 1873 Salinasiin. Monterey menetti poliittista merkitystään, mutta toisaalta kaupungista muodostui tärkeä valaanpyynnin ja kalastuksen keskus. Kaupunkiin saapui siirtolaisia Japanista, Kiinasta, Portugalista ja Italiasta.
Rautatie saapui Montereyhin 1870-luvulla ja valaanpyynti lakkasi 1880-luvulla. Valaanpyynnin tilalle merkittäväksi tekijäksi nousi matkailu. 1920-luvulla kasvoi puolestaan sardiiniteollisuus. Sardiinisäilykkeitä valmistettiin etenkin lempinimellä  Cannery Row tunnetussa kaupunginosassa. Monterey tuli tunnetuksi maailman sardiinipääkaupunkina ja kirjailija John Steinbeck kuvaili kaupunkia teoksissaan Hyvien ihmisten juhla ja Torstai on toivoa täynnä. Sardiinikannat romahtivat 1940-luvulla ja sardiiniteollisuus katosi. Kantojen romahduksen syystä ei ole täyttä varmuutta. Tyhjentyneitä teollisuustiloja muutettiin kaupoiksi ja ravintoloiksi turismin tarpeisiin.
Talous

Turismi muodostaa nykyisin Montereyn talouden kulmakiven. Hotellien verotus muodostavat huomattavan osan kaupungin budjetista. Kiireisin matkailuaika kestää huhtikuusta kiitospäivään. Ehkä tunnetuin matkailukohde kaupungissa on Monterey Bay Aquarium, sekä vanhan Cannery Row'n alueen tapahtumat. Tursimin varassa toimivat myös lukuisat taidegalleriat ja matkamuistomyymälät. Kaupungissa on myös useita tunnettuja golfratoja. Myös Yhdysvaltojen asevoimien laitoksilla on tärkeä osuus kaupungin taloudessa. Kaupungissa toimivat esimerkiksi U.S. Defense Language Institute Foreign Language Center, U.S. Naval Postgraduate School ja Fleet Numerical Meteorology and Oceanography Center. Maatalous työllistää huomattavan osan laajemman piirikunnan asukkaista.
Kotitalouksien keskimääräiset vuosittaiset ansiot Montereyssä aikavälillä 2012–2016 olivat 73 942 Yhdysvaltain dollaria ja henkilöä kohden 41 846 dollaria. 11,3 % väestöstä eli köyhyysrajan alapuolella.
Väestö

Montereyn asukasluku oli vuoden 2010 väestönlaskennan mukaan 27 810 ja vuoden 2017 arvion mukaan 28 639. Kaupungin asukasluku on huomattavasti suurempi matkailukaudella. Kaupungin asukkaista 79 % oli taustaltaan valkoisia (latinot pois lukien 65,7 %), 3,7 % afroamerikkalaisia, 0,3 % intiaaneja, 17,8 % latinoja mistä tahansa rodusta ja 7,4 % aasialaisia. 22,8 % kaupungin asukkaista puhui kotonaan jotakin muuta kieltä kuin englantia ja 16,8 % kaupungin asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Monterey (Kalifornia) Wikimedia Commonsissa
Matkaopas aiheesta Monterey (California) Wikivoyagessa (englanniksi)
Monterey ilmakuvassa.
Vanha espanjalainen tulliasema.
Cannery Row.
Liikennettä Cannery Row'n alueella.
National Film Registry

National Film Registryn logo
National Film Registry ("Kansallinen elokuvaluettelo") ei koostu Yhdysvaltain parhaista elokuvista, vaan pikemmin niistä, joilla on "pysyvä merkitys Amerikan kulttuurille. Ne heijastavat meitä kansakuntana", ilmoitti luettelon tekoon vaikuttava raati.
Vuonna 1988 perustettu National Film Preservation Board -raati toimii kongressin kirjastonhoitajan neuvonantajana elokuvien säilyttämisen ja kansalliseen elokuvaluetteloon vuosittain valittavien elokuvien suhteen. Raadissa oli 13 henkeä vuonna 1988 ja 44 henkeä (joista 22 varalla) vuonna 2015. Kongressi on vahvistanut raadin toimivallan vuosina 1992, 1996, 2005, 2008 ja 2016.
Vuonna 1996 kongressi perusti National Film Preservation Foundation -säätiön. Se sai vuosittain valtiolta 250 000 dollaria, jota säätiö kutsuu nimellä "vuotuinen valtuutus". Lisärahaa säätiö keräsi yksityiseltä taholta. Edellisten lisäksi vuosina 2005–2009 valtion vuosittainen tuki säätiölle nimenomaan elokuvien säilyttämistä varten oli 530 000 dollaria. Sen pitäisi mennä apurahoina kymmenille arkistoille.
Listalle hyväksytään vuosittain enintään 25 elokuvaa, jotka ovat "kulttuurillisesti, historiallisesti tai esteettisesti merkittäviä". Niiden tulee kuvastaa yhdysvaltalaisen elokuvan koko kirjoa ja elokuvaperinnettä. Ehdokkaiksi kelpaavat vähintään kymmenen vuotta vanhat elokuvat. Vuoden 2021 äänestykseen yleisö lähetti valittavaksi 6100 elokuvanimeä.
Elokuvaluettelon pääpaino on palkintoja voittaneilla ja teatteriesityksiin päässeillä filmeillä, kuten Hollywood-klassikkoilla,  mutta luettelosta löytyy myös tekijänoikeussuojaa vailla olevia elokuvia, uutis-, mykkä- ja lyhytfilmejä, elokuvasarjoja, kotielokuvia, dokumentteja, independent-tuotantoa, tv-elokuvia, musiikkivideoita ja kokeellisia filmejä. Joulukuussa 2021 luettelossa oli 825 elokuvaa.
Elokuvat

Ensimmäisessä erässä vuonna 1989 National Film Registryyn valittiin elokuvat suuren yleisön antamien ehdotusten pohjalta. Valituksi tulivat:
| ohjaus | nimi | title | vuosi |
| --- | --- | --- | --- |
| Elia Kazan | Alaston satama | On the Waterfront | 1954 |
| F. W. Murnau | Auringonnousu | Sunrise | 1927 |
| Billy Wilder | Auringonlaskun katu | Sunset Boulevard | 1950 |
| Michael Curtiz | Casablanca | Casablanca | 1942 |
| Orson Welles | Citizen Kane | Citizen Kane | 1941 |
| John Ford | Etsijät | Searchers, The | 1956 |
| Victor Fleming | Ihmemaa Oz | Wizard of Oz, The | 1939 |
| King Vidor | Kansan mies | Crowd. The | 1928 |
| Buster Keaton | Kenraali | General, The | 1927 |
| Stanley Donen ja Gene Kelly | Laulavat sadepisarat | Singin' in the Rain | 1952 |
| Gordon Parks | The Learning Tree – vuosi elämästäni | Learning Tree, The | 1969 |
| Walt Disney | Lumikki ja seitsemän kääpiötä | Snow White and the Seven Dwarfs | 1937 |
| John Huston | Maltan haukka | Maltese Falcon, The | 1941 |
| Frank Capra | Mr. Smith lähtee Washingtoniin | Mr. Smith Goes to Washington | 1939 |
| Robert Flaherty | Nanook, pakkasen poika | Nanook of the North | 1922 |
| Charlie Chaplin | Nykyaika | Modern Times | 1936 |
| William Wyler | Parhaat vuodet | Best Years of Our Lives, The | 1946 |
| Billy Wilder | Piukat paikat | Some Like It Hot | 1959 |
| Fred Zinnemann | Sheriffi | High Noon | 1952 |
| D. W. Griffith | Suvaitsemattomuus | Intolerance | 1916 |
| Stanley Kubrick | Tohtori Outolempi | Dr. Strangelove | 1964 |
| Victor Fleming |  Tuulen viemää | Gone with the Wind | 1939 |
| George Lucas | Tähtien sota | Star Wars | 1977 |
| Alfred Hitchcock | Vertigo – punainen kyynel | Vertigo | 1958 |
| John Ford | Vihan hedelmät | Grapes of Wrath, The | 1940 |
Kongressin kirjastonhoitaja, James H. Billington, pääsi tiputtamaan yleisön ehdokkaita ja laittamaan tilalle omia suosikkejaan. Hänen mieltymyksensä Parksin "The Learning Tree" -elokuvaan sai jotkut epäilemään, että se oli yksi niistä, jotka hän oli lisännyt listaan. Billingtonin mukaan puolet kaikista ennen vuotta 1950 tehdyistä amerikkalaisista elokuvista ja 80 prosenttia ennen vuotta 1920 tehdyistä on  menetetty laiminlyönnin, väärinkäytön ja nitraattia sisältäneiden elokuvien huononemisen vuoksi.
Aiheesta muualla

National Film Registryn kotisivut
Lumikki ja seitsemän kääpiötä
Kenraali
Vertigo
Natacha Rambova

| Natacha Rambova |
| --- | --- |

Henkilötiedot
Koko nimi:  Winifred Kimball Shaughnessy
Syntynyt: 19. tammikuuta 1897 Salt Lake City, Utah, Yhdysvallat
Kuollut: 5. kesäkuuta 1966 (69 vuotta) Pasadena, Kalifornia, Yhdysvallat
Ammatti:  pukusuunnittelija, taiteellinen johtaja, lavastaja, näyttelijä, käsikirjoittaja
Puoliso:  Rudolph Valentino (1923–1925)  Alvaro de Urzaiz (1934-1939)
Näyttelijä
Taiteilijanimet:  Natasha Rambova
Aiheesta muualla
IMDb 
Elonet
Natacha Rambova (oik. Winifred Kimball Shaughnessy; 19. tammikuuta 1897 Salt Lake City, Utah, Yhdysvallat – 5. kesäkuuta 1966 Pasadena, Kalifornia) oli yhdysvaltalainen pukusuunnittelija, taiteellinen johtaja, lavastaja, näyttelijä ja käsikirjoittaja. Hänet tunnetaan parhaiten avioliitostaan Rudolph Valentinon kanssa.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli tuotannossa | Elokuvat>  |
| --- | --- | --- | --- | --- |
| 1917 | The Woman God Forgot | The Woman God Forgot | Pukusuunnittelija |  |
| 1920 | Why Change Your Wife? | Why Change Your Wife? | Pukusuunnittelija |  |
| 1920 | Something to Think About | Something to Think About | Taiteellinen johtaja, pukusuunnittelija |  |
| 1920 | Billions | Billions | Taiteellinen johtaja, pukusuunnittelija |  |
| 1921 | Forbidden Fruit | Forbidden Fruit | Pukusuunnittelija |  |
| 1921 | Kamelianainen | Camille | Taiteellinen johtaja, pukusuunnittelija (kreditoimaton) |  |
| 1921 | Aphrodite | Aphrodite | Taiteellinen johtaja, pukusuunnittelija (ei koskaan tehty) |  |
| 1922 | Beyond the Rocks | Beyond the Rocks | Valentinon puvut |  |
| 1922 | The Young Rajah | The Young Rajah | Pukusuunnittelija (kreditoimaton) |  |
| 1923 | A Doll's House | A Doll's House | Taiteellinen johtaja, pukusuunnittelija |  |
| 1923 | Salomé | Salomé | Taiteellinen johtaja, pukusuunnittelija, käsikirjoittaja (käsikirjoitti salanimellä Peter M. Winters)  |  |
| 1924 | The Hooded Falcon | The Hooded Falcon | Pukusuunnittelija, lavastaja, käsikirjoittaja (ei koskaan tehty) |  |
| 1924 | Monsieur Beaucaire | Monsieur Beaucaire | Pukusuunnittelija, käsikirjoittaja |  |
| 1924 | A Sainted Devil | A Sainted Devil | Taiteellinen johtaja, pukusuunnittelija, käsikirjoittaja |  |
| 1925 | What Price Beauty? | What Price Beauty? | Tuottaja, käsikirjoittaja |  |
| 1926 | When Love Grows Cold | When Love Grows Cold | Näyttelijä (hahmo Margaret Benson) |  |
Aiheesta muualla

Kuvia tai muita tiedostoja aiheesta Natacha Rambova Wikimedia Commonsissa
Naseva

Naseva on Suomen nautatilojen kansallinen seurantajärjestelmä. Naseva ylläpitää kansallista terveydenhuoltotoimintaa nautatiloilla. Kansallinen terveydenhuolto perustuu elintarviketeollisuuden, viranomaisten, neuvontajärjestön sekä tuottajien ja eläinlääkärikunnan yhteistyöhön, jota johtaa Eläintautien Torjuntayhdistys (ETT ry) yhdessä Eviran kanssa.
Teknisesti Naseva on Internetissä toimiva verkkopalvelu. Palvelun hallinnoija on ETT ry ja tekninen toteuttaja ja ylläpitäjä Maatalouden Laskentakeskus Oy vuodesta 2008 lähtien. Tekninen toteuttaja ennen vuotta 2008 oli Finnish Net Solutions Oy, FNS.
Aiheesta muualla

Naseva -verkkopalvelu
Maatalouden Laskentakeskus Oy
Eläintautien Torjuntayhdistys ETT ry
N (videopeli)

N on Metanet Softwaren kehittämä Adobe Flash -pohjainen freeware-videopeli. Se on sivusta kuvattu tasohyppelypeli, joka on saanut vaikutteita Lode Runnerista ja Soldatista, ja jossa on realistinen fysiikkamoottori.
Pelaaminen

N v1.4 koostuu 100 episodista, joissa jokaisessa on viisi tasoa jotka on numeroitu 0–4. Jokaisessa tasossa on tarkoituksena löytää avain, joka avaa oven seuraavalle tasolle ennen kuin aika loppuu. Episodin alussa aikaa on vain 90 sekuntia, mutta aikaa saa kaksi sekuntia lisää aina kun kerää palan kultaa.
Peliin on mahdollista tehdä myös omia tasoja pelissä olevalla Ned-editorilla (N EDitor), ja episodit 80–89 ovatkin pelaajien tekemiä. Lisäksi pelissä on erityinen User levels -valikko jossa on vain pelaajien tekemiä tasoja.
N+

20. tammikuuta 2008 julkaistiin uusi versio N+ Xbox Live Arcadessa. Peli julkaistiin myös Nintendo DS:lle ja PlayStation Portablelle
Aiheesta muualla

Metanet Software - N (englanniksi)
Alkuperäinen Metanet Softwaren kotisivu (englanniksi)
N-aiheinen Wiki (englanniksi)
NUMA (Arkistoitu – Internet Archive) (N User Map Archive, käyttäjien tekemiä tasoja) (englanniksi)
Musta jalokivi

| Musta jalokivi Mikko Kuustonen |
| --- | --- | --- |

Studioalbumin tiedot
 Julkaistu: 1991
 Formaatti: LP, CD, MC
 Tuottaja(t): Esa Kaartamo
 Tyylilaji: rock
 Kesto: 43.03
 Levy-yhtiö: Epic / Sony Music Entertainment
Mikko Kuustosen muut julkaisut
| Jää kuuntelemaan 1979 | Musta jalokivi 1991 | Abrakadabra 1992 |
Musta jalokivi on Mikko Kuustosen vuonna 1991 julkaistu studioalbumi. Levyä pidetään yleisesti Kuustosen ensimmäisenä varsinaisena soololevynä, vaikka hän on julkaissut omalla nimellään levyn Jää kuuntelemaan jo vuonna 1979.
Kappaleet

Enkelit lentää sun uniin – 2.52
Kaktusviinaa – 3.49
Tänä yönä (tulee talvi) – 3.29
Jään sisälle – 4.25
Tunnen tämän ikävän – 3.00
Taivas varjele – 4.34
Musta jalokivi – 4.20
Näissä huoneissa – 4.09
Kauniit unet – 5.26
Tämä on sininen – 2.56
Niin minäkin sua – 4.03
Tekijät

Mikko Kuustonen – Laulu, huuliharppu
Olli Haavisto – Dobro, pedal steel, akustinen kitara, kissalauta, kitara, soolokitara
Maarit Hurmerinta – Taustalaulu
Esa Kaartamo – Akustinen kitara, mandoliini, flyygeli, taustalaulu, Leslie-kitara, tamburiini, Jupiter 8, kitara
Kim Lönnholm – Taustalaulu, akustinen kitara
Masa Maijanen – Basso, akustinen kitara
Anssi Nykänen – Rummut, maracasit, esipuhe, congat
Hessu Silvennoinen – Soolokitara
J-P Virtanen – Hammond
Aiheesta muualla

Musta jalokivi discogs.com -sivustolla
Mikko Kuustonen
| --- | --- |
Studioalbumit:   Jää kuuntelemaan  Musta jalokivi  Abrakadabra  Aurora  Valon valtakunta  Siksak  Seepran varjo  Atlantis  Musta  Hietaniemi  Profeetta  Agricolankatu 11  Omaelämäkerran laulut 
Yhteisalbumeita:   Kaartamo Kettunen Kuustonen  Laulava Sydän – Kaartamo Kettunen Kuustonen  Pont Neuf  Joutomailla  Kirjeitä  Profeetta  Kuu ja tähdet - Laulut, tarinat ja ystävät 
Kokoelmat:   Lauluja Linnunradan laidalta: Parhaat 1991–1998  30 unohtumatonta laulua  The Essential Mikko Kuustonen  38 unohtumatonta 
Video/DVD:  Yksi ilta
Singlet:   "Enkelit lentää sun uniin"  "Taivas varjele"  "Kaktusviinaa"  "Tunnen tämän ikävän"  "Abrakadabra"  "Hopealanka"  "Kuume"  "Aurora"  "Taikuri"  "Kultainen sydän ja palava mieli" (Mikko Kuustonen & Maarit)  "Kuka tietää"  "Tulilientä ja dieseliä"  "Onnentyttö"  "Saman taivaan alla"  "Neiti kaihomieli"  "Maailmanpyörä"  "Hyvällä tuulella"  "11. hetki"  "Pecos Bill"  "Kuningatar" (Kaartamo Kettunen Kuustonen)  "Elämän haamu" (Kaartamo Kettunen Kuustonen)  "Fiiliksellä beibi" (Kaartamo Kettunen Kuustonen)  "Jerusalemiin"  "Aurora II"  "Abessinian koirat"  "Ei kyyneltäkään"  "Voimaa hain"  "Putoan taivaisiin"  "Totuuden henki" (Kaartamo Kettunen Kuustonen)  "Heinillä härkien kaukalon" (Anna Eriksson, Mikko Kuustonen, Samuli Edelmann, * * Tiktak, Janne Raappana)  "Ilona" (Kaartamo Kettunen Kuustonen)  "Ainoain"  "Tulimaan tango"  "Pysy lujana nyt"  "Paratiisiin"  "Veli älä jätä" (Samuli Edelmann & Mikko Kuustonen)  "Työlaulu" (SF Blues feat Mikko Kuustonen)  "Vanha vaiva" (SF Blues feat Mikko Kuustonen)  "Elvis"  "Hietaniemi"  "Pohjanmaa"  "Kesäyön unelmat" (Ile Kallio & vierailevat solistit (Mikko Kuustonen, Anssi Kela, Jorma Kääriäinen))  "Kirje" (Ile Kallio & vierailevat solistit (Mikko Kuustonen, Anssi Kela, Jorma Kääriäinen))  "Tyyneyttä"  "Tyttäreni" (Jukka Perko & Mikko Kuustonen)  "Ilmansuunnat" (Jukka Perko & Mikko Kuustonen)  "Leivotaan, leivotaan" (Marja Tyrni feat Mikko Kuustonen & Nenäpäivä Ensemble)  "Unihiekkaa"  "Ainutlaatuinen"  "Jouluenkeli" (Club for Five, Mikko Kuustonen ja Tapiolan kuoro)  "Saat syttymään"  "Kohtalon oma"  "Viimeisen kerran"  "Woyzeck"  "Kaipuu"  "Sinä olet minä"  "Anna mennä Anna"  "Karhupuisto"  "Revitty taivas"  "Tuu pois piilosta"  "Huoneen täydeltä pyhää"  "Joulu on muualla"  "Pysyn tässä" 
Muuta:  Diskografia
Nikon Coolpix L25

Nikon Coolpix L25 on Nikonin kamera. Se tuli markkinoille vuonna 2013.
Kamerassa on Nikkor 28–140 millimetrin zoomobjektiivi.
Namorik

| Namorik |
| --- | --- |
 Namorik-atollin kartta (1:50 000)
Maantiede
Muut nimet:  Namdrik
Merialue:  Tyynimeri
Saaria yht.:  2
Suurin saari:  Namorik
Muita saaria:  Matamak
Pinta-ala:  2,77 km²
Valtio
Valtio:  Marshallinsaaret
Väestö
Väkiluku:  508 (2011)
Namorik on kahdesta saaresta koostuva atolli Marshallinsaarilla Tyynellämerellä. Se sijaitsee Ralikin saariketjussa ja on yksi Marshallinsaarten lainsäädännöllisistä alueista. Atollilla oli 508 asukasta vuonna 2011. Atolli tunnetaan myös nimillä "Namdrik" ja "Namrik".
Nampalari

| Nampalari |
| --- | --- |
 Nampalari
 Koordinaatit: 15°16′45″N, 5°33′10″W 
Valtio:  Mali
Alue:  Ségoun alue
Piiri:  Nionon piiri
Hallinto:  
 – Hallinnon tyyppi:  maalaiskunta
Väkiluku (2009):  11 100
Infobox OKVirheellinen NIMI-arvo: 
Nampalari on maalaiskunta Ségoun alueen Nionon piirissä Malissa. Sen keskuskylä Nampala sijaitsee Nigerjoen länsipuolisella tasangolla 170 kilometriä Nionosta maanteitse koilliseen. Kunnassa on 11 100 asukasta (vuonna 2009).
Nampalarin kunta rajoittuu lounaassa Nionon piirin Diabalyn ja lännessä Dogofryn kuntiin, kaakossa Moptin alueen Ténenkoun piirin Karérin ja idässä Youwaroun piirin Farimakén kuntiin, koillisessa Timbuktun alueen Goundamin piirin Tilemsin kuntaan sekä pohjoisessa Mauritaniaan. Seutu kuuluu Sahelin vyöhykkeeseen. Pysyviä vesistöjä ei ole.
Kuntaan kuuluu 25 kylää. Asukkaat ovat fulbeja, maureja ja tuaregeja.
Seudun pääelinkeino on puolipaimentolaisuuteen perustuva karjanhoito. Kotieläimiä ovat naudat, lampaat ja vuohet. Lisäksi harjoitetaan pienimuotoista maanviljelyä, käsityöammatteja ja kaupankäyntiä.
Nampalan kautta kulkee Timbuktuun johtava maantie RN33. Kylästä on myös reitti Mauritaniaan. Palveluihin kuuluu yksi koulu ja terveysasema.
Naseem Hamed

| Naseem Hamed |
| --- | --- |

Henkilötiedot
Koko nimi:  Naseem Hamed
Syntynyt: 12. helmikuuta 1974 Sheffield Yorkshire, Englanti
Kansalaisuus:  Yhdistynyt kuningaskunta
Nyrkkeilijä
Lempinimi:  Prince
Pituus:  165  cm
Painoluokka:  Höyhensarja
Kätisyys:  vasen
Ammattilaistilastot
Ottelut:  37
Voitot:  36
– tyrmäysvoitot:  31
Tappiot:  1
Naseem Hamed (arabiaksi: نسيم حميد) (s. 12. helmikuuta 1974) on entinen brittiläinen nyrkkeilijä ja entinen Kääpiösarjan ja Höyhensarjan mestari. Hän syntyi Jemeniläiseen perheeseen jotka muuttivat Sheffieldiin[lähde? ]. Hamed oli yleisesti tunnettu lempinimillä Prince Naseem tai Naz.
Hänet tunnettiin nyrkkeilytempuistaan ja näyttävistä sisääntuloista. Hamed on myös tunnettu huonosta käytöksestään kehän ulkopuolella. Hän kiisteli entisen maailmanmestarin Chris Eubankin kanssa, Heathrownin lentokentällä. Kiistely alkoi, kun Naseem aloitti komeilemalla vyöllään ja muistuttamalla Chrisiä ettei ole enää mestari.
Alussa häntä valmensi Barry Hearn, sitten Frank Warren ja lopulta Naseemin vanhin veli Riath Hamed.
Toukokuussa 2006 Hamed joutui vankilaan 15 kuukaudeksi, mutta hänet vapautettiin jo syyskuussa 2006.
Aiheesta muualla

Naseem Hamedin ura Boxrec.com sivulla (englanniksi)